**ÚJLŐRINCFALVA**



**JÓLÉTI-TÓ ÜZEMELTETÉSI PÁLYÁZAT**

Újlőrincfalva Község Önkormányzata a 2023. január 11-én megtartott ülésén üzemeltetésre meghirdette a Jóléti-tó Szabadidő Központ területét az alábbi feltételekkel:

1., Bérlet időtartama: 5 év

2., A Bérlendő terület nagysága: 1.7842 ha

* Kivett tó 8115 m2
* Pihenőhely 6912 m2
* Út 2815 m2

3., Az Ingatlanon található épületek:

* Vizes blokk
* Nyitott szinpad
* Büfé
* Raktár- előtér-WC
* Bolt helyiség
* Raktár
* Szabadtéri szín

4., A terület ivóvízzel, szennyvíz hálózattal és elektromos hálózattal rendelkezik, melynek üzemeltetési jogát a szerződés megkötése után a szolgáltatónál át kell vezetni.

5., A bérleti díjra vonatkozó előírások:

A bérleti díj nettó 50.000 Ft/hó, valamint a bérleti szerződés megkötésekor 300.000 Ft kaukció letétele szükséges.

A bérleményen bármilyen fejlesztés a képviselő-testülettel egyeztetett és a testület által elfogadott feltételekkel lehetséges.

* A bérlő köteles biztosítani a területet önkormányzati rendezvényekre, térítésmentesen látogatásra.
* A bérlő köteles gondoskodni a terület szakszerű gondozásáról, annak állag megóvásáról.
* A halászati jogot a halászatról szóló törvény előírásai szerint gyakorolja.
* A bérlő köteles vegyesboltot nyitni.
* A bérlő köteles a tó vízszintjét megtartani.

6., A területen végzett tevékenységhez szükséges engedélyek, hozzájárulások beszerzése bérlő kötelessége.

7., A bérelt terület mellett található erdő nem tartozik a bérleményhez, itt bármilyen fakivágás, fakitermelés büntetőjogi felelősséggel jár. Az ilyen tevékenység a szerződés azonnali megszüntetését vonhatja maga után.

8., A bérleti jog harmadik személynek tovább nem adható, át nem ruházható.

A pályázat benyújtásának határideje: 2023. február 28. 15.00 óra

A pályázat elbírálása: 2023. március 01. 15.00 óra

Bővebb információ: 06-30-218-4093 Zsebe Zsolt polgármester

Újlőrincfalva, 2023. január 12.

 Újlőrincfalva Község Önkormányzat

 Képviselő-testülete